b'\n_START_ARTICLE_\nJames Thomson (1700-1748)\n_START_SECTION_\nBakgrunn\n_START_PARAGRAPH_\nJames Thomson var det fjerde av ni barn til Thomas Thomson og Beatrix Thomson (f\xc3\xb8dt Trotter). Beatrix Thomson var f\xc3\xb8dt i Fogo i Berwickshire og var en fjern slektning av huset Hume. Thomas Thomson var presbyteriansk pastor i Ednam til \xc3\xa5tte uker etter Thomsons f\xc3\xb8dsel, men ble da pastor i Southdean, og det var der James hadde det meste av sine unge \xc3\xa5r._NEWLINE_Thomson fikk sin h\xc3\xb8yere utdannelse ved Universitetet i Edinburgh. Mens han studerte der fikk han utgitt noen av sine dikt. Disse diktene handlet hovedsakelig om Jed Valley, hans barndoms dal. Planene for ham var en karriere i kirken, men han oppgav teologien fordi prekenene hans ble kritiserte for \xc3\xa5 v\xc3\xa6re for blomstrende.\n_START_SECTION_\nDikter\n_START_PARAGRAPH_\nI 1725 reiste han til London der han m\xc3\xb8tte andre forfattare, blant dem skotten David Mallet. Han oppn\xc3\xa5dde raskt suksess og ble vel ansett av kronprins Frederick, som han st\xc3\xb8ttet politisk. Thomson utgav sine samlede dikt sine under navnet The Seasons i 1730 med dedisering til George Lyttelton, og han ble privatl\xc3\xa6rer for s\xc3\xb8nnen ttl Charles Talbot, dav\xc3\xa6rende Solicitor-General i Storbritannia._NEWLINE_Lyttelton ordnet det s\xc3\xa5 han ble konfliktr\xc3\xa5dssekret\xc3\xa6r, og det neste store verket hans, Liberty (1734) ble tilegnet den Tory-sympatiserende prinsen av Wales. Han skrev ogs\xc3\xa5 flere skuespill, blent dem The Tragedy of Sophonisba (1734), og samarbeidet med Mallet om maskespilet Alfred, som blant annet inneholdt sangen \xc2\xabRule, Britannia!\xc2\xbb og som ble uroppf\xc3\xb8rt med musikk av Thomas Augustine Arne ved Cliveden, landsted til prinsen og prinsessen av Wales._NEWLINE_Etter at Talbot d\xc3\xb8de falt Thomson ut av kronprinsens n\xc3\xa5de, og karrieren hans tok slutt med The Castle of Indolence, det mest kjente verket hans, som ble utgitt rett f\xc3\xb8r James Thompson d\xc3\xb8de i 1748._NEWLINE_En rettstvist omkring publikasjonsrettighetene til ett av Thomsons verker, The Seasons, f\xc3\xb8rte til to viktige rettsavgj\xc3\xb8relser (Millar v. Taylor; Donaldson v. Beckett) i kopirettshistorien.'